b'\n_START_ARTICLE_\nDivja \xc5\xbeena\n_START_SECTION_\nPovzetek vsebine\n_START_PARAGRAPH_\nV starih \xc4\x8dasih je dolino Mu\xc5\xbeca prekrival velik gozd. Mu\xc5\xa1\xc4\x8dani so hodili vsak dan po drva in lovit divja\xc4\x8dino. Nekega dne so trije lovci na Zatopolu zagledali divjo \xc5\xbeeno in malo h\xc4\x8derkico. Ko je \xc5\xbeena zagledala mo\xc5\xbee, si je zadala malo na rame in jim u\xc5\xa1la. Mu\xc5\xa1\xc4\x8dani bi jo bili radi ujeli, a je bila \xc5\xbeena zelo hitra. Nekega dne je h\xc4\x8derkica sama nabirala maline na Ravanci, zagledal jo je lovec, jo ujel in odpeljal v vas. Mu\xc5\xa1\xc4\x8dani so se pomenili in jo zaprli v hi\xc5\xa1o. Hoteli so privabiti tudi njeno mamo in jo prepri\xc4\x8dati, naj \xc5\xbeivi skupaj z njimi. Pod ve\xc4\x8der se je \xc5\xbeena bli\xc5\xbeala hi\xc5\xa1am in klicala malo Ljubico. Mama je sli\xc5\xa1ala odgovor svoje h\xc4\x8dere. Mu\xc5\xa1\xc4\x8dane je prosila, naj ji vrnejo Ljubico. Toda Mu\xc5\xa1\xc4\x8dani so \xc5\xbeeleli, da ostane pri njih. Dejala jim je, da \xc4\x8de ji dajo h\xc4\x8derkico, da jih bo nau\xc4\x8dila delati maslo in sir. Mu\xc5\xa1\xc4\x8dani so se je nato usmilili in ji vrnili h\xc4\x8derkico. Ko sta bili dale\xc4\x8d je \xc5\xbeena zavpila:\xc2\xa0\xc2\xbb\xc4\x8ce mi ne bi vrnili h\xc4\x8derkice, bi vam povedala kaj napraviti iz sirotke!\xc2\xab\xc2\xa0Zavpili so naj jim pove, toda \xc5\xbeene ni bili ve\xc4\x8d.\n_START_SECTION_\nMotivno \xe2\x80\x93 tematske povezave\n_START_PARAGRAPH_\n*gozd: V ve\xc4\x8dini pravljic se gozd pojavlja kot tema\xc4\x8den, v katerem se skriva plenilec oziroma ugrabitelj. Ta motiv se pojavi v pravljicah: Rde\xc4\x8da kapica,'